临安春社行
临安二月天气暄，满城靓妆春服妍。花簇旗亭锦围巷，佛游人嬉车马阗。少年社火燃灯寺，埒材角妙纷纷至。公孙舞剑骇张筵，宜僚弄丸惊楚市。杨柳藏鸦白门晚，梅梁栖燕红楼远。青山白日感羁游，翠斝清樽讵消遣。宛洛风光似梦中，故园兄弟复西东。醉歌茗艼月中去，请君莫唱思悲翁。
主题：思乡
情感：哀伤、恐惧、惊讶、想家